Wit Kasteel is 'n Afrikaanse rockgroep wat bestaan uit drie lede gebaseer in Pretoria. Die groep is gestig deur hoofsanger Clemond Dartnall en voormalige kitaarspeler Jurie Schoeman in 2011. Vroeg 2012 het Waldemar Behr, die tromspeler, by die groep aangesluit en paar maande later was Reinard Kruger as baskitaarspeler bygevoeg.
In 2013 het Jurie Schoeman die groep verlaat om verder te gaan studeer as 'n geoktrooieerde rekenmeester. Dit het toe 3 jaar gevat, waartydens vele verskillende persone die rol van hoofkitaarspeler gevul het, voordat Wit Kasteel besluit het om die rol van hoofkitaar eerder aan 'n sessiemusikant te gee. Dus het Leon van den Berg, Clemond Dartnall se voormalige kitaaronderwyser, in 2015 aangesluit.
In 2015 het die groep afgeskop met hulle loopbaan. Hulle debuutalbum Wit Kasteel, 'n 12-snit album, was vrygestel. Hulle het ook Die Nostalgie, 'n bekende lied van Laurika Rauch wat hulle met 'n Rock-aanslag doen, se musiekvideo vrygestel. Die lied het aanklank gevind by die luisteraars en het goed gedoen op talle radiostasies se ranglyste.
Ontsluit van "https://af.wikipedia.org/w/index.php?title=Wit_Kasteel&oldid=1582658"
Die bladsy is laas op 5 Augustus 2017 om 20:28 bygewerk.